รฟม.เร่งงานรฟฟ.สายสีเหลือง ก่อนรับขบวนแรกปลายปี 63
นายสุรเชษฐ์ เหล่าพูลสุข รองผู้ว่าการ (วิศวกรรมและก่อสร้ …
24 เม.ย. 2563

นายสุรเชษฐ์ เหล่าพูลสุข รองผู้ว่าการ (วิศวกรรมและก่อสร้าง) การรถไฟฟ้าขนส่งมวลชนแห่งประเทศไทย (รฟม.) ลงพื้นที่พร้อมด้วย คณะคณะกรรมการตรวจการจ้าง รฟม. เพื่อติดตามความก้าวหน้าการดำเนินงานก่อสร้างโครงการรถไฟฟ้าสายสีเหลือง ช่วงลาดพร้าว-สำโรง บริเวณสถานีพัฒนาการ สถานีกลันตัน ศูนย์ซ่อมบำรุงฯ และอาคารจอดแล้วจรใกล้กับสถานีศรีเอี่ยม
ทั้งนี้ นายสุรเชษฐ์ กล่าวว่า ได้กำชับและเร่งรัดให้ผู้รับสัมปทานดำเนินงานก่อสร้างให้เป็นไปตามแผนและระยะเวลาที่กำหนด โดยเฉพาะอย่างยิ่งงานก่อสร้างอาคาร Main Workshop ที่อยู่ในบริเวณศูนย์ซ่อมบำรุงฯ เพื่อเตรียมพร้อมรับรถไฟฟ้าขบวนแรกที่กำลังจะมาถึงประเทศไทยในช่วงปลายปี 63
โดยปัจจุบันโครงการรถไฟฟ้าสายสีเหลืองฯ มีความก้าวหน้าการก่อสร้างงานโยธา 55.67% และงานระบบรถไฟฟ้า 50.02% (ณ สิ้นเดือน มี.ค.63)
สำหรับโครงการรถไฟฟ้าสายสีเหลืองช่วงลาดพร้าว-สำโรง (โมโนเรล) ระยะทาง 30.4 กม.มีบริษัท อีสเทิร์น บางกอกโมโนเรล จำกัด (BSR) ประกอบด้วย บมจ.บีทีเอส กรุ๊ป โฮลดิ้งส์ (BTS) , บมจ.ซิโน-ไทย เอ็นจิเนียริ่ง แอนด์ คอนสตรัคชั่น (STEC) และ บมจ.ราชกรุ๊ป (RATCH)  เป็นผู้รับสัมปทาน ก่อสร้าง เดินรถ และซ่อมบำรุงโครงการ เป็นระยะเวลา 33 ปี